Source: http://www.zakonypreludi.sk/zz/2002-50
Timestamp: 2018-01-24 11:41:36+00:00

Document:
50/2002 Z. z. Nariadenie o úhrade za dobývací priestor, úhrade za vydobyté nerasty | Aktuálne znenie
Nariadenie vlády č. 50/2002 Z. z.Nariadenie vlády Slovenskej republiky o úhrade za dobývací priestor, úhrade za vydobyté nerasty a o úhrade za uskladňovanie plynov alebo kvapalín
(v znení č. 618/2007 Z. z.)
§ 1 - Výpočet úhrady za dobývací priestor
§ 2 - Platenie úhrady za dobývací priestor
§ 3 - Výpočet úhrady za vydobyté nerasty
§ 4 - Platenie úhrady za vydobyté nerasty
§ 5 - Výpočet úhrady za uskladňovanie plynov alebo kvapalín
§ 6 - Platenie úhrady za uskladňovanie plynov alebo kvapalín
§ 7 - Vedenie účtov úhrad
z 23. januára 2002
o úhrade za dobývací priestor, úhrade za vydobyté nerasty a o úhrade za uskladňovanie plynov alebo kvapalín
Vláda Slovenskej republiky podľa § 32a ods. 14 zákona č. 44/1988 Zb. o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb. a zákona č. 558/2001 Z. z. nariaďuje:
Výpočet úhrady za dobývací priestor
(1) Úhrada za dobývací priestor sa za každý kalendárny rok vypočíta ako súčin sadzby úhrady a plošného obsahu dobývacieho priestoru vyjadreného v km2 zaokrúhleného na celé číslo smerom nahor.
(2) Výpočet úhrady za dobývací priestor sa vykoná za každý dobývací priestor samostatne v priznaní úhrady za dobývací priestor podľa prílohy č. 1. Ak sa dobývací priestor nachádza na územiach viacerých obcí, je organizácia povinná v priznaní úhrady za dobývací priestor uviesť aj percentuálny podiel územia dobývacieho priestoru pripadajúci na jednotlivé obce.
Platenie úhrady za dobývací priestor
Úhrada za dobývací priestor vypočítaná podľa § 1 sa platí na osobitný účet štátneho rozpočtu, ktorý vedie obvodný banský úrad, v ktorého obvode pôsobnosti1) sa nachádza dobývací priestor. Obvodný banský úrad rozdelí 80 % výnosu úhrady za dobývací priestor obciam podľa veľkosti častí dobývacieho priestoru na ich územiach.
Výpočet úhrady za vydobyté nerasty
(1) Úhrada za vydobyté nerasty sa za každý štvrťrok kalendárneho roka vypočíta ako súčin podielu nákladov na dobývanie nerastov k celkovým nákladom na zhotovenie výrobkov z vydobytých nerastov, tržieb dosiahnutých za odpredané výrobky zhotovené z vydobytých nerastov a sadzby úhrady. Sadzba úhrady za vydobyté nerasty podľa druhu nerastu je uvedená v prílohe č. 2.
(2) Náklady na dobývanie nerastov pozostávajú z vlastných nákladov (priame a nepriame náklady)2) vynaložených v príslušnom štvrťroku na otvárku, prípravu a dobývanie výhradného ložiska vrátane dopravy vydobytého nerastu až po miesto, kde vydobytý nerast vstupuje do procesu jeho úpravy a zušľachťovania a ďalšieho spracovania na výrobky, ako aj vlastných nákladov na zriaďovanie, zabezpečovanie a likvidáciu banských diel a lomov a na zriaďovanie a prevádzku odvalov, výsypiek a odkalísk potrebných na otvárku, prípravu a dobývanie výhradného ložiska.3)
(3) Celkové náklady na zhotovenie výrobkov z vydobytých nerastov pozostávajú z nákladov na dobývanie nerastov (odsek 2) a ďalších vlastných nákladov vynaložených na úpravu a zušľachtenie vydobytých nerastov4) a ich ďalšie spracovanie na výrobky až po predaj týchto výrobkov.
(4) Ak organizácia nerast vydobytý z dobývacieho priestoru upravuje a spracúva na výrobky a spolu s vydobytým nerastom upravuje a spracúva aj ten istý druh nerastu nadobudnutý ako tovar od iného dodávateľa, organizácia musí v prílohe č. 1
a) do kalkulácie nákladov podľa jednotlivých položiek, ktoré boli zahrnuté do celkových nákladov na úpravu a zhotovenie výrobkov z vydobytých nerastov, zahrnúť len položky na zhotovenie výrobkov z vydobytých nerastov bez nákladov na úpravu a spracovanie zakúpeného nerastu od iného dodávateľa,
b) do špecifikácie tržieb podľa druhov odpredaných výrobkov a výrobkov použitých na vlastnú potrebu uviesť iba tržby za výrobky vyrobené z nerastu vydobytého z dobývacieho priestoru bez tržieb za výrobky zhotovené zo zakúpeného nerastu.
(5) Na účel uvedený v odseku 4 je organizácia povinná viesť potrebnú evidenciu.
(6) Ak sa vydobytý nerast bez jeho úpravy a zušľachťovania a ďalšieho spracovania priamo odpredáva ako výrobok, náklady na dobývanie sú totožné s celkovými nákladmi na zhotovenie výrobkov z vydobytých nerastov.
(7) Do tržby za výrobky zhotovené z vydobytých nerastov v príslušnom štvrťroku sa zaratúva tržba dosiahnutá za odpredané výrobky, ako aj predpokladaná tržba za výrobky použité pre vlastnú potrebu, a to vo výške, akoby tieto výrobky boli odpredané.
(8) Výpočet úhrady za vydobyté nerasty sa vykoná v priznaní úhrady za vydobyté nerasty podľa prílohy č. 3. Predpokladaná tržba za výrobky použité na vlastnú potrebu sa ocení vo výške ceny výrobku odpredaného v príslušnom štvrťroku.
(9) Súčasťou výpočtu úhrady za 4. štvrťrok je aj zúčtovanie úhrad za kalendárny rok.
Platenie úhrady za vydobyté nerasty
Úhrada za vydobyté nerasty vypočítaná podľa § 3 sa platí na osobitný účet štátneho rozpočtu, ktorý vedie obvodný banský úrad, v ktorého obvode pôsobnosti1) sa nachádza dobývací priestor určený na dobývanie nerastov, za ktoré sa úhrada platí.
Výpočet úhrady za uskladňovanie plynov alebo kvapalín
(1) Úhrada za uskladňovanie plynov alebo kvapalín5) sa vypočíta ako súčin množstva uskladneného (zatlačeného) plynu v m3 alebo kvapaliny v tonách v príslušnom štvrťroku a sadzby úhrady podľa odseku 2.
(2) Sadzba úhrady za 1 m3 plynu alebo 1 t kvapaliny je 0,015 Sk.
(3) Výpočet úhrady za uskladňovanie plynov alebo kvapalín sa vykoná v priznaní úhrady za uskladňovanie plynov alebo kvapalín podľa prílohy č. 4.
(4) Úhrada podľa odseku 1 sa neplatí za uskladnený plyn potrebný na bezpečné prevádzkovanie zásobníka.
Platenie úhrady za uskladňovanie plynov alebo kvapalín
Úhrada za uskladňovanie plynov alebo kvapalín vypočítaná podľa § 5 sa platí na osobitný účet štátneho rozpočtu, ktorý vedie obvodný banský úrad, v ktorého obvode pôsobnosti1) sa toto uskladňovanie uskutočňuje.
Vedenie účtov úhrad
Podkladom na vedenie osobitných účtov podľa § 2, 4 a 6 sú priznania úhrad (§ 1 ods. 2, § 3 ods. 6 a § 5 ods. 3), doklady o zaplatení úhrady, o znížení úhrady, o povolení odkladu platenia úhrady a zaplatení príslušných úrokov a doklady o vyrubení a zaplatení penále za oneskorené zaplatenie úhrady.
Sadzby úhrad uvedené v prílohe č. 2 v písmenách b) a e) sú platné pre kalendárny rok 2002; sadzby pre kalendárny rok 2003 sú 1 % a pre kalendárny rok 2004 a ďalšie roky sú 0,1 %.
Zrušuje sa nariadenie vlády Slovenskej republiky č. 155/1994 Z. z. o úhrade za dobývací priestor a úhrade za vydobyté nerasty.
Toto nariadenie nadobúda účinnosť 15. februára 2002.
Príloha č. 1 k nariadeniu vlády č. 50/2002 Z. z.
Príloha č. 2 k nariadeniu vlády č. 50/2002 Z. z.
Sadzba úhrady za vydobyté nerasty podľa druhu nerastu
Druh nerastu Sadzba úhrady v %
a) rádioaktívne nerasty 10
b) nerasty, z ktorých možno priemyselne vyrábať kovy, s výnimkou rúd zlata a striebra 2
c) rudy zlata a striebra 5
d) magnezit 3
e) lignit a uhlie 2
f) ropa, horľavý zemný plyn, ako aj bituminózne horniny vhodné na energetické využitie 5
g) kamenná soľ, draselné, borové, brómové a jódové soli 5
h) nerasty, z ktorých možno priemyselne vyrábať fosfor, síru, fluór alebo ich zlúčeniny 4
i) grafit, azbest, sľuda, diatomit, minerálne farbivá, bentonit 3
j) baryt, mastenec 4
k) sklársky a zlievárenský piesok 6
l) kremeň, kremenec, vápenec, dolomit, slieň, čadič, znelec, trachyt, ak sú tieto nerasty vhodné na chemickotechnologické spracovanie alebo spracovanie tavením 6
m) granit, granodiorit, diorit, gabro, diabas, hadec, dolomit, vápenec, ak sú blokovo dobývateľné a leštiteľné, a travertín 7
n) technicky použiteľné kryštály nerastov a drahé kamene 8
o) nerasty, z ktorých možno priemyselne vyrábať prvky vzácnych zemín a prvky s vlastnosťou polovodičov 6
p) halloyzit, sadrovec, anhydrit, perlit, zeolit 4
r) keramické a žiaruvzdorné íly a ílovce 4
s) kaolín 6
t) živcové pegmatity 2
u) mineralizované vody, z ktorých možno priemyselne získať vyhradené nerasty 4
v) technicky využiteľné prírodné plyny, ak nepatria k plynom uvedeným v písmene f) 5
Nevyhradené nerasty výhradných ložísk (§ 43 ods. 6 banského zákona v znení neskorších predpisov)
w) štrkopiesky a piesky 0,5
x) tehliarske hliny a hliny, ílovce a ostatné korekčné nerasty na výrobu cementu 0,4
y) nerasty na výrobu abrazív 1
z) ostatné nevyhradené nerasty výhradných ložísk (lomový kameň a podobne) 0,3
Príloha č. 3 k nariadenia vlády č. 50/2002 Z. z.
Príloha č. 4 k nariadeniu vlády č. 50/2002 Z. z.
1) Vyhláška Ministerstva hospodárstva Slovenskej republiky č. 333/1996 Z. z., ktorou sa ustanovujú obvody pôsobnosti obvodných banských úradov.
2) § 25 ods. 4 písm. d) a e) zákona č. 563/1991 Zb. o účtovníctve.
3) § 2 písm. b), c) a e) zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe.
4) § 2 písm. d) zákona Slovenskej národnej rady č. 51/1988 Zb.
5) § 32a ods. 3 zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov.

References: § 1

§ 2

§ 3

§ 4

§ 5

§ 6

§ 7
 § 32
 § 1
 § 3
 § 5
 § 2
 § 3
 § 5
 § 25
 § 2
 § 2
 § 32